SYNEX พุ่ง 24% แรงในรอบกว่า 2 ปี หลังกำไร Q1/58 โตเกินเท่าตัว
SYNEX พุ่ง 24% แรงในรอบกว่า 2 ปี หลังกำไร Q1/58 โตกว่าเท่าตัว
11 พ.ค. 2558

ผู้สื่อข่าวรายงานว่า ราคาหุ้น บริษัท ซินเน็ค (ประเทศไทย) จำกัด (มหาชน) หรือ SYNEX ณ เวลา 14.56 น.อยู่ที่ 3.82 บาท บวก 0.74 หรือ 24.03% ด้วยมูลค่าการซื้อขาย 94.84 ล้านบาท โดยราคาหุ้นเปิดตลาดที่ 3.46 บาท ปรับตัวแตะระดับต่ำสุดที่ 3.40 บาท และแตะระดับสูงสุดที่ 3.90 บาท นับเป็นราคาสูงสุดในรอบ 2 ปี 8 เดือนจากวันที่ 7/8/2013
โดย SYNEX และบริษัทย่อย ประกาศผลการดำเนินงานงวดไตรมาส 1/58 มีกำไรสุทธิ 79.8 ล้านบาท กำไรสุทธิต่อหุ้น 0.10 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 38.51 ล้านบาท กำไรสุทธิต่อหุ้น 0.05 บาท
พร้อมชี้แจงกำไรสุทธิเพิ่มขึ้น 100.19% จากกลยุทธ์การดำเนินธุรกิจที่มุ่งเน้นสินค้าที่ให้ผลตอบแทนกำไรที่สูง และเป็นสินค้าตอบสนองความต้องการของตลาด ทำให้ยอดขายและกำไรของบริษัทเพิ่มขึ้นได้ตามเป้าหมายที่วางไว้ รายได้รวมเติบโตขึ้น 14.67%
โดยมีรายได้รวมในไตรมาส 1/58 มีจำนวน 5,087.49 ล้านบาท เพิ่มขึ้นจากงวดเดียวกันของปีก่อนที่มี 4,436.52 ล้านบาท เพิ่มขึ้นจากปีก่อน 650.97 ล้านบาท